Druides

Costums
Viuen ocults al mig del bosc i es camuflen a ells i als seus habitatges amb pintures verdes i marrons que els mimetitzen amb l'entorn, només fan servir túniques quan han de viatjar.



Envolten els seus poblats amb paranys que tenen dues funcions: Una d'elles és la protecció. Qui s'acosta massa a les seves terres, sovint Hengest o Ankor, és capturat i posteriorment  sacrificat en un dels seus rituals d'adoració a les llunes, a la Senyora de la Terra o per a aplacar al Senyor dels Mars.

L'altra funció és la reproducció. Els druides no tenen fills entre ells sinó que quan veuen necessari renovar als membres del seu clan agafen a alguna de les persones capturades i la violen. Si és un home el sacrifiquen tot just després del sexe i si és una dona cuiden d'ella fins el part. D'aquesta manera, tot i ser una societat molt tancada, la seva sang no està viciada i no tenen malalties genètiques. Els seus fills no tenen pare ni mare sinó que són educats per tot el clan per igual. Tot i així, és costum que cada nen tingui un mestre principal que s'encarregui d'ensenyar-li tot el que sap, i la resta de druides prenen un paper més secundari.

A banda dels rituals i sacrificis també és habitual que facin festes en les que les dones preparen una resina barrejada amb diferents herbes medicinals que permeten que la seva ment es fongui amb la de la Senyora de la Terra durant unes poques hores, en les que poden parlar amb animals i plantes.

El clan estava compost per Maelil Eroth, Marvix, Edowin, Daebor, Ursar, Iskar, Dorotea, Elanel, Yanduril, Lungelen i Faemur però poc abans de la mort de Maelil, Daen Lionheart, una filla de la lluna, va ser acceptada com una més al clan. Daen va tornar amb els Ankor i va reeinstaurar les velles costums del clan, entre elles la de conviure amb els druides a Clar de Lluna.

Tot i així, molts dels druides es van mostrar recelosos i no tots van seguir-la. D'aquesta manera, Eroth, Marvix, Daebor, Elanel, Yanduril i Lungelen van seguir habitant als boscos de Falç del Vesc, mentres que Edowin, Ursar, Iskar, Faemur i Daen es van traslladar a Clar de Lluna, amb els Lionheart.

Mitologia

A banda d'adorar les dues llunes els druides tenen altres déus.

Els sols que surten cada matí tenen una funció vital per a la vida però no reben gaire atenció per part dels  highlanders degut a que cada nit perden forces i moren. Les que són realment importants són les llunes. Si algun dia l'amor de les llunes s'apaga i deixen de tenir fills, cap sol sorgirà del mar pels matins i arribarà La Nit Eterna, en la qu e el fred i la foscor regnaran, fent del món un lloc inhabitable. Cada cop que un sol mor el seus cos cau al fons del mar, on els recull la Senyora de la Terra, esposa del Senyor dels Mars.

La Senyora de la Terra és aquella que dóna forma al món, tots som petits bocins d'ella. Quan morim el nostre cos i la nostra ment tornen a formar part del seu ésser, és per això que sap tot el que ha passat al món.

Es diu que alguns druides coneixen un ritual secret en el que, mitjançant un sacrifici, criden l'atenció de la Senyora de la Terra per a que parli amb ells i els expliqui alguna cosa que va fer gent que ja s'ha fos amb ella.